ai4bharat/Pralekha huggingface dataset:
புவி அறிவியல் அமைச்சகம்
அந்தமான் நிக்கோபார் தீவுகளில் உள்ள சில பகுதிகளில் இடி, மின்னல் மற்றும் காற்றுடன் கூடிய மழை; கிழக்கு ராஜஸ்தானின் சில பகுதிகளில் பலத்த காற்று மே 22 அன்று வீசக்கூடும்
இந்திய வானிலைத் துறையின் தேசிய வானிலை முன்னறிவிப்பு மையத்தின் படி: அனைத்து இந்திய பாதிப்பு சார்ந்த வானிலை எச்சரிக்கை அறிவிப்பு: 
22 மே : ♦ இடி, மின்னல் மற்றும் காற்றுடன் கூடிய மழை  அந்தமான் நிக்கோபார் தீவுகளின் சில இடங்களில் ஏற்படக்கூடும்; மின்னல் மற்றும் பலத்த காற்று  கிழக்கு ராஜஸ்தானின் சில பகுதிகளில் ஏற்படக்கூடும்; மின்னலுடன் கூடிய காற்று  கங்கையோர மேற்கு வங்கம், கரையோர ஆந்திரப் பிரதேசம் மற்றும் ஏனம், தெலங்கானா, ராயலசீமா மற்றும் கேரளா & மாஹே பகுதிகளில் ஏற்படக்கூடும்.
விதர்பா, சத்தீஸ்கர், ஒடிசா, கொங்கன் மற்றும் கோவா, மத்திய மகாராஷ்டிரா, மராத்வாடா, கர்நாடகா, தமிழ்நாடு, புதுச்சேரி & காரைக்கால் மற்றும் லட்சத்தீவுகளின் சில பகுதிகளில் மின்னல்கள் ஏற்படக்கூடும்.
அந்தமான் மற்றும் நிகோபார் தீவுகளில் உள்ள சில பகுதிகளில் அதிக முதல் மிக அதிக மழை பெய்யக்கூடும். அருணாச்சலப் பிரதேசம், அஸ்ஸாம், மேகாலயா, கடலோர ஆந்திரப் பிரதேசம், ஏனம், ராயலசீமா, கடலோர கர்நாடகா, கேரளா மற்றும் மாஹேயின் சில பகுதிகளில் கனமழை பெய்யக்கூடும்.
இப்பகுதிகளில் உள்ள மீனவர்கள் மீன்பிடிக்க கடலுக்கு செல்ல வேண்டாம் என்று கேட்டுக்கொள்ளப்படுகிறார்கள்.
23 மே : ♦ மின்னல் ,காற்று மற்றும் இடியுடன் கூடிய மழை  அந்தமான் மற்றும் நிக்கோபார் தீவுகளில் உள்ள சில பகுதிகளில் பெய்யக்கூடும்.
மின்னல் மற்றும் பலத்த காற்று  மேற்கு ராஜஸ்தான், மேற்குவங்கத்தில் இமய மலையை ஒட்டியுள்ள பகுதிகள், கேரளா மற்றும் மாஹேயில் ஏற்படக்கூடும்.
கிழக்கு ராஜஸ்தான், கொங்கன் மற்றும் கோவா, மத்திய மகாராஷ்டிரா, கடலோர ஆந்திரப் பிரதேசம் மற்றும் ஏனம், தெலங்கானா, ராயலசீமா, கர்நாடகா, தமிழ்நாடு, புதுச்சேரி, காரைக்கால் மற்றும் லட்சத்தீவுகளில் உள்ள சில இடங்களில் மின்னலுடன் கூடிய மழை பெய்யக்கூடும்.
குடியரசுத் தலைவர் செயலகம்
மொஹாலி இந்திய அறிவியல் கல்வி மற்றும் ஆராய்ச்சி நிறுவனத்தின் 7-ஆவது பட்டமளிப்பு விழாவில் குடியரசுத் தலைவர் பங்கேற்பு
குடியரசுத்தலைவர் திரு.ராம் நாத் கோவிந்த், பஞ்சாப் மாநிலம் மொஹாலியில் உள்ள இந்திய அறிவியல் கல்வி மற்றும் ஆராய்ச்சி நிறுவனத்தின் 7-ஆவது பட்டமளிப்பு விழாவில்  கலந்து கொண்டு, பட்டமளிப்பு விழா பேருரை நிகழ்த்தி பெருமைப்படுத்தினார்.
நிகழ்ச்சியில் உரையாற்றிய குடியரசுத்தலைவர், இந்திய அறிவியல் கல்வி மற்றும் ஆராய்ச்சி நிறுவனம் புதிதாக தொடங்கப்பட்டபோதிலும், நாட்டின் உயர்கல்வி மற்றும் ஆராய்ச்சியில் மிகச்சிறந்த முக்கியத்துவம் வாய்ந்த மையமாகத் திகழ்கிறது என்று கூறினார். அறிவியல் முன்னேற்றம் காணும் நோக்கம் கொண்ட மாணவர்கள் மற்றும் ஆசிரியர்களுக்கு ஆர்வத்தை ஊட்டும் வகையில் இந்த நிறுவனம் மிகக் குறுகிய காலத்தில் வட இந்தியாவின் முக்கிய கல்வி நிறுவனமாக மாறியுள்ளது என்று அவர் தெரிவித்தார். அடிப்படை அறிவியல் ஆராய்ச்சிக்கான வசதிகளை வழங்குவதிலும், நாட்டின் மற்றும் பரந்து விரிந்த சமுதாயத்தின் தேவைகளை நிறைவு செய்வதிலும் ஒருங்கிணைந்த நிறுவனமாக இது திகழ்கிறது என்று குடியரசுத்தலைவர் புகழாரம் சூட்டினார்.
இன்று மொஹாலி பொருளாதார ஞானம், தகவல் தொழில்நுட்பம், உயிரி தொழில்நுட்பம், உயிரித் தகவல் மற்றும் அவற்றைச் சார்ந்த துறைகளுக்கான மையமாக விளங்குகிறது என்று குடியரசுத்தலைவர் குறிப்பிட்டார். எனவே, இந்த நிறுவனம் வெறும் கல்வி நிறுவனமாக மட்டும் செயல்படாமல் ஒட்டுமொத்த சுற்றுச்சூழல் முறையின் ஆதாரமாகவும் இயங்குவதை நாம் காண வேண்டும் என அவர் கூறினார். இந்த முறையில் இந்த நிறுவனம் வளர்ச்சியையும் மேம்பாட்டையும் பெற வேண்டும் என குடியரசுத்தலைவர் வலியுறுத்தினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்
-----
(Visitor Counter : 99
பிரதமர் அலுவலகம்
நாடாளுமன்ற மழைக்கால கூட்டத் தொடர் 17.7.2017 அன்று தொடர்வதை முன்னிட்டு பிரதமர் அளித்த அறிக்கையின் தமிழாக்கம்
நாடாளுமன்ற மழைக்கால கூட்டத் தொடர் இன்று தொடர்கிறது. கோடைகாலத்திற்கு பிறகு வந்துள்ள முதல் மழை மண்ணில் இருந்து புதிய நறுமணத்தை எழுப்பும். அதேபோல், ஜி.எஸ்.டி. அமலாக்கத்திற்கு பிறகு நடக்கும் இந்த மழைக்கால கூட்டத் தொடர் புது உத்வேகத்தை ஏற்படுத்தும். எப்போதெல்லாம் அரசியல் கட்சிகளும் அரசும் சேர்ந்து நாட்டின் நலனை மனதில் கொண்டு ஒரு முடிவை எடுக்கின்றனவோ அப்போதெல்லாம் மக்களின் நலனுக்கான அவர்களின் உறுதிப்பாட்டை எடுத்துக்காட்டுகிறது. ஜி.எஸ்.டி. வெற்றிகரமாக அமலாக்கத்திற்கு வந்தது இதனை உறுதி செய்கிறது. ஜி.எஸ்.டி. ஆதரவு உணர்வு நாளுக்கு நாள் வலுப்பெற்று வருகிறது. இந்த ஜி.எஸ்.டி. உத்வேகம் இந்த கூட்டத் தொடரில் நிலைக்கும் என்று நான் நம்புகிறேன். பல்வேறு விஷயங்களுக்கு இந்த மழைக்கால கூட்டத்தொடர் முக்கியமானதாகும். 15.08.2017 அன்றோடு நமது நாடு சுதந்திரம் அடைந்து 70 ஆண்டுகள் முடிகிறது. 09.08.2017 அன்றோடு வெள்ளையனே வெளியேறு இயக்கம் நடைபெற்று 75 ஆண்டுகள் முடிகிறது. இந்த கூட்டத்தொடரில், நமது நாட்டிற்கு குடியரசுத் தலைவர் மற்றும் துணை குடியரசுத் தலைவரை தேர்ந்தெடுக்கும் வாய்ப்பு உள்ளது. ஒருவகையில், இந்த கூட்டத்தொடரில் பல்வேறு முக்கிய நிகழ்வுகளை நமது நாடு காணும். அதானால், இயற்கையாக இந்த மழைக்கால கூட்டத்தொடரின் மீது மக்களின் கவனம் அதிகமாக இருக்கும். நாடாளுமன்ற மழைக்கால கூட்டத் தொடர் துவங்க உள்ள நிலையில் தங்களது கடின உழைப்பு மூலம் நமது நாட்டில் உணவு பாதுகாப்பினை உறதி செய்து வரும் விவசாயிகளுக்கு நாம் தலை வணங்குவோம். நமது நாட்டின் நன்மைக்காக அனைவரும் ஒன்று சேர்ந்து பல முக்கிய முடிவுகளை எடுப்பதற்கு ஏதுவாக அனைத்து கட்சிகளும் நாடாளுமன்ற உறுப்பினர்களும் விவாதிக்க இந்த மழைக்கால கூட்டத்தொடர் வாய்ப்பாக இருக்கும் என்று நான் உறுதியாக நம்புகிறேன்.
அனைவருக்கும் மிக்க நன்றி.
பாதுகாப்பு அமைச்சகம்
‘ஆஸிஇன்டெக்ஸ்’ இருதரப்பு கூட்டு பயிற்சியை தொடங்கியது ஆஸ்திரேலியா மற்றும் இந்திய கடற்படை
இந்தியா மற்றும் ஆஸ்திரேலியா கடற்படைகளுக்கு இடையே நடைபெறும் ‘ஆஸிஇன்டெக்ஸ்’ 4வது கூட்டுப் பயிற்சி செப்டம்பர் 6ம் தேதி முதல் 10ம் தேதி வரை நடக்கிறது.
இந்திய கடற்படை கப்பல்கள் ஐஎன்எஸ் சிவாலிக், நீர்மூழ்கி கப்பல் கத்மட் ஆகியவை கடற்படை கிழக்கு கட்டுப்பாட்டு மைய தலைமை அதிகாரி ரியர் அட்மிரல் தரூண் சாப்தி தலைமையில் பங்கேற்கின்றன.
ஆஸ்திரேலிய கடற்படை சார்பில் எச்எம்ஏஎஸ் வார்ராமுங்கா பங்கேற்கிறது. இது மலபார் பயிற்சியிலும் பங்கேற்றது. எச்எம்ஏஎஸ் ரன்கின் என்ற நீர்மூழ்கி கப்பல், ஆஸ்திரேலிய விமானப்படையின் பி-8ஏ கண்காணிப்பு விமானம், எப்-18ஏ விமானம் ஆகியவையும் பங்கேற்கின்றன.
இந்த ஆஸிஇன்டெக்ஸ் பயிற்சியில், சிக்கலான பயிற்சிகள், கப்பல்கள், கப்பல்களுக்கு இடையிலான விமான செயல்பாடுகள், நீர்மூழ்கி கப்பல்கள், ஹெலிகாப்டர்கள், நீண்டதூதர கண்காணிப்பு விமானங்கள் ஆகியவற்றின் செயல்பாடுகள் ஆகியவையும் அடங்கியுள்ளன.
இந்த கூட்டு பயிற்சியால் இருதரப்பு கடற்படையின் செயல்பாடுகளும் மேம்படும் மற்றும் கடல்சார் பாதுகாப்பு செயல்பாடுகளில், பொதுவான புரிதலை உருவாக்கும்.
பிரதமர் அலுவலகம்
ஆயுஷ்மான் பாரத் திட்டம் 1.60 லட்சத்துக்கும் மேற்பட்ட சுகாதார மற்றும் நல்வாழ்வு மையங்களுக்கு விரிவுபடுத்தப்பட்டதற்கு பிரதமர் பாராட்டு
பிரதமர் திரு. நரேந்திர மோடி, ஆயுஷ்மான் பாரத் திட்டம் 1.60 லட்சத்துக்கும் மேற்பட்ட சுகாதார மற்றும் நல்வாழ்வு மையங்களுக்கு விரிவுபடுத்தப்பட்டதற்கு பாராட்டு தெரிவித்துள்ளார்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் ட்வீட்டை பகிர்ந்துள்ள பிரதமர்,
"ஏழைகளுக்கு உயர்தர மற்றும் குறைந்த செலவிலான சுகாதாரத்தை உறுதி செய்வதற்கான அரசின் முயற்சிகள் தொடர்ந்து வேகம் பெறுகின்றன."
தகவல் மற்றும் ஒலிபரப்பு அமைச்சகம்
தெய்வீக ஆற்றல் கொண்ட மனிதனுக்கும், பிரபலமான நடிகருக்கும் இடையே உள்ள முரண்பாட்டை ‘ரிகர்சல்’ திரைப்படம் விளக்குகிறது
புகழ்பெற்ற ஜெர்மன் தத்துவஞானி ஃபிரெட்ரிக் நீட்ஷேவின் கூற்றுப்படி, எதிர்காலத்தில் ஒரு யதார்த்தமான இலக்கை விட ஒரு இலட்சியத்தைக் கொண்ட மனிதனின் தொடர்ச்சியே தெய்வீக ஆற்றல் கொண்ட மனிதனாவான். சூஃபி தத்துவத்திலும் இது ஏற்றுக்கொள்ளப்படுகிறது.
கோவாவில் நடைபெறும் 53வது சர்வதேச திரைப்பட விழாவின் சர்வதேச பனோரமா பிரிவின் கீழ் திரையிடப்பட்ட ரிகர்சல்  திரைப்படத்தின் கதைக்களம் இந்த அடிப்படைத் தத்துவத்தைச் சுற்றியே அமைந்துள்ளது.
இன்று நடைபெற்ற "டேபிள் டாக்ஸ்" நிகழ்ச்சியில் கலந்து கொண்ட படத்தின் இயக்குனர் குஸ்னோரா ரோஸ்மாடோவா, இந்த படம் கிழக்கு மற்றும் மேற்கு ஆகிய இரு பகுதிகளிலிருந்தும் தெய்வீக ஆற்றல் கொண்ட மனிதன் என்னும் தத்துவத்தால் ஈர்க்கப்பட்டுள்ளது என்றார். ஒரு தியேட்டரில் பணிபுரியும் கதாநாயகனைக் கொண்டு தெய்வீக ஆற்றல் கொண்ட மனித இயக்கவியலை காண்பிக்கிறது. ஒரு உயர்ந்த மனிதனின் பிறப்பைப் பற்றி இது விவரிக்கிறது. ஒரு உயர்ந்த மனிதன் பிறக்கும்போது, மக்கள் அடக்குமுறையிலிருந்தும், துன்பங்களிலிருந்தும் காப்பாற்றப்படுகிறார்கள் என்று அவர் கூறினார்.
இந்திய சினிமா குறித்த கேள்விக்கு பதிலளித்த குஸ்னோரா, ராஜ் கபூரின் படங்களின் பாடல்கள் உஸ்பெகிஸ்தானில் மிகவும் பிரபலம் என்று கூறினார். உஸ்பெகிஸ்தானில் அதிக பெண் திரைப்பட தயாரிப்பாளர்கள் இல்லை என்றும் சமீப நாட்களில் இந்த போக்கு மெதுவாக மாறி வருவதாகவும் அவர் மேலும் கூறினார்.
படம் பற்றி
அசல் தலைப்பு: Repititsiya
இயக்குனர் மற்றும் திரைக்கதை எழுத்தாளர்: குஸ்னோரா ரோஸ்மாடோவா
தயாரிப்பாளர்: ருஸ்தம் ஜமிலோவ்
ஆசிரியர்: திமூர் கியாசோவ்
நடிகர்கள்: தோஹிர் சைடோவ், எல்மிரா ரஹீம் ஜோனோவா, ஜரிஃபா ஜி’அஃபுரோவா, முஸ்லிமா முஹம்மதி யேவா
கதை சுருக்கம்: ஓர்சு தியேட்டரில் வேலை செய்கிறார். ஆபிரகாம் இஸ்மாயீலை பலியிட வழிவகுத்த மதக் கதையைக் குறிப்பிடும் ஒரு பழைய ஜெப ஆலயத்திலிருந்து படம் தொடங்குகிறது.
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழாவுக்கான முன்னோட்ட நிகழ்ச்சி: காணொலி காட்சி மூலம் தொடங்கி வைத்தார் டாக்டர் ஹர்ஷ் வர்தன்
ஆறாவது இந்திய சர்வதேச அறிவியல் திருவிழாவுக்காக, புவனேஸ்வரில் உள்ள சிஎஸ்ஐஆர் - கனிம வளம் மற்றும் பொருட்கள் தொழில்நுட்ப மையத்தின்  முன்னோட்ட நிகழ்ச்சியை மத்திய அறிவியல் தொழில்நுட்ப துறை அமைச்சர் டாக்டர் ஹர்ஷ் வர்தன் காணொலி காட்சி மூலம் இன்று தொடங்கி வைத்தார். இதில் மத்திய பெட்ரோலியத்துறை அமைச்சர் திரு தர்மேந்திர பிரதான் சிறப்பு விருந்தினராக கலந்து கொண்டார்.
இந்நிகழ்ச்சியில் மத்திய அமைச்சர் டாக்டர் ஹர்ஷ் வர்தன் கூறியதாவது:
உலக பொருளாதாரத்துக்கு தற்சார்பு இந்திய திட்டம் முக்கிய பங்காற்றும் தற்போதைய சூழலில், இந்திய சர்வதேச அறிவியல் திருவிழாவின் கருப் பொருளாக ‘‘தற்சார்பு இந்தியா மற்றும் உலக நலன்’’ இருப்பது மிகவும் பொருத்தமாக உள்ளது.
பல துறைகளில் நடந்துள்ள அறிவியல் கண்டுபிடிப்புகள் மற்றும் தொழில்நுட்ப முன்னேற்றங்கள், இத்துறையில் நமது முயற்சிகளை உலகுக்கு காட்சியுள்ளன. நாட்டின் பொருளாதாரத்தில் கனிம வளங்கள் மற்றும் பொருட்கள் முக்கிய அம்சங்கள். அறிவியல் மற்றும் தொழில்துறை ஆராய்ச்சி குழு குடும்பத்தில் ஐஎம்எம்டி ஒரு பகுதி. கனிமவள ஆராய்ச்சி மற்றும் மேம்பாட்டில் உள்ள பிரச்னைகளுக்கு தீர்வு காண்பதில் ஐஎம்எம்டி தொடர்ந்து முன்னோக்கி சென்று, நாட்டின் நிலையான வளர்ச்சிக்கு உறுதி செய்கிறது.
டங்ஸ்டன், லித்தியம், கோபால்ட், மாங்கனீசுபோன்ற அரிய தனிமங்களின் வளங்களை கண்டறிவதிலும் சிஎஸ்ஐஆர்-ஐஎம்எம்டி பணியாற்றுகிறது. தற்சார்பு இந்தியா திட்டத்தை, தொழிற்சாலைகளில் அமல்படுத்துவதிலும் ஐஎம்எம்டி பணியாற்றுகிறது.
இவ்வாறு அவர் பேசினார்.
மேலும் விவரங்களுக்கு இந்த ஆங்கில செய்திக் குறிப்பை காணவும் :
https://www.pib.gov.in/PressReleasePage.aspx?PRID=1678564
நிதி அமைச்சகம்
மகாராஷ்டிராவில் உள்ள எஃகு ஆலைகளில் வருமானவரித்துறை சோதனை
மகாராஷ்டிரா மாநிலம் ஜல்னா பகுதியில் 4 எஃகு ஆலைகள் கொண்ட குழுமத்தில், வருமானவரித்துறை கடந்த 23ம் தேதி திடீர் சோதனை நடத்தியது. ஜல்னா, அவுரங்காபாத், புனே, மும்பை மற்றும் கொல்கத்தா ஆகிய இடங்களில் இந்த சோதனை நடத்தப்பட்டது.
அப்போது, போலி ஆவணங்கள், போலி கணக்குகளுக்கான டிஜிட்டல் ஆதாரங்கள் கைப்பற்றப்பட்டன. கணக்கில் காட்டப்படாத பண பரிவர்த்தனைகள் அதிகளவில் நடந்துள்ளதை இந்த ஆவணங்கள் தெளிவாக காட்டின. இந்த நிறுவனங்களின் கணக்கில் காட்டப்படாத வருவாயில், நிதி மோசடி செய்யப்பட்டதற்கான ஆவணங்களும் கைப்பற்றப்பட்டன. கணக்கில் காட்டப்படாமல், ரூ.200 கோடி அளவுக்கு கொள்முதல் செய்யப்பட்டிருப்பதற்கான ஆவணங்களும் சிக்கின. தொழிற்சாலை வளாகத்தில், கணக்கில் காட்டப்படாத இருப்புகள் அதிகளவில் இருந்தன.
12 வங்கி லாக்கர்கள், இந்த சோதனையில் கண்டறியப்பட்டன. ரூ.2.10 கோடி அளவுக்கு கணக்கில் காட்டப்படாத ரொக்க பணம், ரூ.1.07 கோடி மதிப்பிலான நகைகள் ஆகியவை பல இடங்களில் நடந்த சோதனையில் கண்டுபிடிக்கப்பட்டன. கணக்கில் காட்டப்படாத வருவாய் ரூ.300 கோடியை தாண்டும் அளவுக்கு ஆவணங்கள் கைப்பற்றப்பட்டன. இது தொடர்பாக மேலும் விசாரணை நடக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758527
அறிவியல் மற்றும் தொழில்நுட்பத்துறை
சிஎஸ்ஐஆர்-ஐஎம்எம்டி 57-வது நிறுவன தினத்தை கொண்டாடியது
புவனேஸ்வரில் உள்ள சிஎஸ்ஐஆர்-ஐஎம்எம்டி  தனது 57-வது நிறுவன தினத்தை மெய்நிகர் நிகழ்ச்சி ஒன்றின் மூலம் இன்று கொண்டாடியது.
மத்திய அறிவியல் மற்றும் தொழில்நுட்பம், சுகாதாரம் மற்றும் குடும்ப நலம், மற்றும் புவி அறிவியல் அமைச்சர் டாக்டர் ஹர்ஷ் வர்தன் இந்த நிகழ்ச்சியில் சிறப்பு விருந்தினராக கலந்து கொண்டார்.
நிகழ்ச்சியின் போது சிஎஸ்ஐஆர்-ஐஎம்எம்டியின் 2019-20-ஆம் ஆண்டுக்கான ஆண்டு அறிக்கையை அமைச்சர் வெளியிட்டார். மேலும், சிஎஸ்ஐஆர்-ஐஎம்எம்டியின் காணொளியையும் கருத்து பாடலையும் டாக்டர் ஹர்ஷ் வர்தன் வெளியிட்டார்.
சிஎஸ்ஐஆர்-ஐஎம்எம்டியின் இணையதளத்தையும் மின் கண்காட்சியையும் அமைச்சர் திறந்து வைத்தார். சிஎஸ்ஐஆர்-ஐஎம்எம்டி தொடர்புடைய அனைவருக்கும் அதன் நிறுவன தினத்தை முன்னிட்டு டாக்டர் ஹர்ஷ்வர்தன் வாழ்த்துக்களை தெரிவித்துக் கொண்டார்.
நிகழ்ச்சியில் பேசிய அவர், மக்களின் வாழ்வில் நல்ல மாற்றங்களை ஏற்படுத்தக்கூடிய புதிய பார்வை, சிந்தனைகள், வடிவமைப்பு மற்றும் ஆராய்ச்சி ஆகியவற்றில் விஞ்ஞானிகள் தங்களை ஈடுபடுத்திக் கொள்ள வேண்டும் என்று வலியுறுத்தினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662752
-----
(Visitor Counter : 94
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
214.55 கோடி 94.46 கோடி 2-வது தவணை மற்றும் 17.73 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 28,09,189 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 49,636 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.7 சதவீதம்
கடந்த 24 மணி நேரத்தில் 6,768 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,06,972 என அதிகரித்துள்ளது.
கடந்த 24 மணி நேரத்தில் 6,093 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.87 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,16,504 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857924
குறு சிறு மற்றும் நடுத்தர தொழில் துறை அமைச்சகம்
தற்சார்பு இந்தியாவை உருவாக்க பல்வேறு முன்முயற்சிகளை அமல்படுத்துவதில் அனைத்து கட்ட நடவடிக்கைகளும் மேற்கொள்ளப்பட வேண்டும்: மத்திய அமைச்சர் திரு நிதின் கட்கரி
தற்சார்பு இந்தியா திட்டத்தின் ஒரு பகுதியான பல்வேறு முன்முயற்சிகளை அமல்படுத்துவதில் அனைத்து கட்ட நடவடிக்கைகளும் மேற்கொள்ளப்பட வேண்டும் என மத்திய குறு, சிறு மற்றும் நடுத்தர தொழில் நிறுவனங்கள், சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்காரி வலியுறுத்தியுள்ளார்.
சர்வதேச குறு, சிறு மற்றும் நடுத்தர தொழில் நிறுவனங்கள் தினத்தை முன்னிட்டு ‘இந்திய குறு, சிறு, நடுத்தர தொழில் நிறுவனங்கள், பொருளாதார வளர்ச்சிக்கான உந்துசக்திகள்' என்ற தலைப்பில் நடைபெற்ற காணொலி மாநாட்டில் பேசிய அவர், தற்சார்பு இந்தியாவை உருவாக்க, வேளாண்மை, உணவு பதப்படுத்துதல் தொழில்துறை, தோல் மற்றும் பழங்குடி தொழில்துறைகளில் சிறப்பு கவனம் செலுத்தப்பட வேண்டும் என்று குறிப்பிட்டார். தொழில்நுட்பப் பயன்பாட்டின் அவசியத்தை வலியுறுத்திய அமைச்சர், ஆராய்ச்சி, புதிய கண்டுபிடிப்புகள் மற்றும் தரமான வளர்ச்சி ஆகியவை தொழில்துறையின் மேம்பாட்டில் முக்கிய பங்கு வகிக்கலாம் என்று தெரிவித்தார்.
இந்த சிறப்பான தருணத்தில், குறு, சிறு, நடுத்தர தொழில் நிறுவனங்களுக்கான அரசு திட்டங்களின் ஏராளமான பயன்கள் பல்வேறு பகுதிகளுக்கு முறையாக சென்றடைவதை அதிகரிக்கும் நோக்கத்தில், பொதுவான சேவை மையத் தளத்துடன் கூடிய உதயம் முன்பதிவு தளத்தின் ஒருங்கிணைந்த சேவைகளையும் திரு நிதின் கட்காரி அறிமுகப்படுத்தினார்.
மத்திய குறு, சிறு, நடுத்தர தொழில் நிறுவனங்கள் மற்றும் கால்நடை பராமரிப்பு, பால் மற்றும் மீன்வள இணை அமைச்சர் திரு பிரதாப் சந்திர சாரங்கி பேசுகையில், குறு, சிறு, நடுத்தர தொழில் நிறுவனங்களின் உண்மையான திறமையை வெளிப்படுத்தவும், உற்பத்தியின் போட்டித் தன்மையை மேம்படுத்தும் பல்வேறு திட்டங்களுக்கும், முயற்சிகளுக்கும் அமைச்சகம் ஆதரவளித்து வருவதாகக் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730903
சுகாதாரம் மற்றும் குடும்ப நலத்துறை அமைச்சகம்
கோவிஷீல்டு மற்றும் கோவாக்சின் தடுப்பூசி பரிசோதனையில் கலந்து கொண்டவர்களுக்கு, கோ-வின் இணையதளம் மூலம் தடுப்பூசி சான்றிதழ்
கோவிஷீல்டு மற்றும் கோவாக்சின் தடுப்பூசி பரிசோதனையில் கலந்து கொண்டவர்களுக்கு, கோ-வின் இணையதளம் மூலம் தடுப்பூசி சான்றிதழ் வழங்கப்பட்டுள்ளது.
கோவிஷீல்டு மற்றும் கோவாக்சின் தடுப்பூசி பரிசோதனைகளில் கலந்து கொண்டவர்கள், தங்களுக்கு தடுப்பூசி செலுத்தியதற்கான டிஜிட்டல் சான்றிதழ்களை கோ-வின் இணையதளம் மூலம் வழங்க வேண்டும் என மத்திய சுகாதாரம் மற்றும் குடும்பநலத்துறை அமைச்சகத்திடம் வேண்டுகோள் விடுத்தனர்.
அதன்படி தடுப்பூசி பரிசோதனையில் கலந்து கொண்டவர்களுக்கு, தடுப்பூசி செலுத்தியதற்கான சான்றிதழ்களை வழங்க முடிவு செய்யப்பட்டது. தடுப்பூசி பரிசோதனையில் பங்கேற்ற 11,349 பேரின் விவரங்களை, மத்திய சுகாதாரம் மற்றும் குடும்ப நல அமைச்சகத்திடம், இந்திய மருத்துவ ஆராய்ச்சி கவுன்சில் வழங்கியது.
கோவிஷீல்டு மற்றும் கோவாக்சின் பரிசோதனையில் பங்கேற்றவர்களுக்கு, கோ-வின் இணையதளம் மூலம் தற்போது டிஜிட்டல் சான்றிதழ்கள் வழங்கப்பட்டுள்ளன.
இவர்கள் தங்களின் சான்றிதழ்களை, கோ-வின் இணையதளம், ஆரோக்கிய சேது செயலி, டிஜிலாக்கர் அல்லது உமாங் செயலி ஆகியவற்றில் பதிவிறக்கம் செய்து கொள்ள முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748301
உள்துறை அமைச்சகம்
நான்கு ஆண்டுகளில் வியக்கத்தக்க சாதனை: திரு. ராஜ்நாத் சிங்
மத்திய அரசு கடந்த 48 மாதங்களில் பல வியக்கத் தக்க வெற்றிகளை ஈட்டியிருக்கிறது என்று மத்திய உள்துறை அமைச்சர் திரு. ராஜ்நாத் சிங் குறிப்பிட்டார்.
மேலும், தூய்மையான நோக்கத்துடன் முழுமையான உறுதிப்பாட்டுடனும் அரசு வெளிப்படையாகச் செயல்பட்டது என்றும் அவர் கூறினார்.
லக்னோவில் செய்தியாளர்களிடம் இன்று  பேசிய திரு. ராஜ்நாத் சிங், “பொருளாதார வளரச்சியில் உலகில் முன்னணியில் உள்ள ஏழு பெரிய நாடுகளில் இந்தியா இடம்பெற்றுள்ளது. அடுத்த சில ஆண்டுகளில் ஐந்து இடங்களில் இடம்பெற்றுவிடும் என்று சில ஆய்வுகள் மூலம் தெரியவந்துள்ளது” என்றும் கூறினார்.
நிதிப் பற்றாக்குறை கட்டுப்பாட்டுக்குள் இருப்பதாகக் குறிப்பிட்ட திரு. ராஜ்நாத் சிங், அமெரிக்க டாலரின் மதிப்பு அதிகரிப்பதாலும், கச்சா எண்ணெய் விலை உயர்வதாலும் சில நெருக்கடிகள் இருக்கத்தான் செய்கின்றன என்று கூறினார்.
“எண்ணெய் விலை உயர்வு குறித்து அரசு தீவிரமாக ஆராய்ந்து வருகிறது. எனினும், நமது அன்னியச் செலாவணி இருப்பு விஷயத்தில் பிரச்சினை ஏதுமில்லை. தற்போது, 40,000 கோடி டாலர் இருப்பதால், திருப்திகரமான நிலையில் இருக்கிறோம். வசீகரமான பொருளாதாரக் கொள்கைகளால் நம் நாட்டில் 15,600 கோடி அமெரிக்க டாலர் முதலீடு கிடைத்துள்ளது” என்றும் உள்துறை அமைச்சர் கூறினார்.
பெட்ரோலியம் மற்றம் இயற்கை எரிவாயு அமைச்சகம்
உஜ்வாலா திட்டத்தின் நீடித்தத்தன்மை
தமிழ்நாட்டில் கடந்த இரண்டு ஆண்டுகளில் 9,12,036 சமையல் எரிவாயு இணைப்புகள் வழங்கப்பட்டுள்ளதாக பெட்ரோலியம் மற்றம் இயற்கை எரிவாயுத்துறை இணை அமைச்சர் திரு ராமேஸ்வர் தெலி தெரிவித்துள்ளார். மாநிலங்களவையில் கேள்வி ஒன்றுக்கு எழுத்து மூலம் பதில் அளித்துள்ள அவர், பிரதமரின் உஜ்வாலா திட்டத்தின் கீழ், வழங்கப்பட்ட சமையல் எரிவாயு இணைப்பு உட்பட 2020-21 மற்றும் 2021-22  நிதியாண்டுகளில் வழங்கப்பட்ட எரிவாயு இணைப்புகளின் விவரத்தை மாநிலம் வாரியாக தெரிவித்துள்ளார். இதன்படி தமிழ்நாட்டில், 9,12,036 சமையல் எரிவாயு இணைப்புகள் வழங்கப்பட்டிருப்பதுடன், பிரதமரின் உஜ்வாலா திட்டத்தின் கீழ் 33,76,644 இணைப்புகள் வழங்கப்பட்டிருப்பதாகவும் கூறியுள்ளார்.
உஜ்வாலா திட்டத்தின் கீழ் சமையல் எரிவாயு பயன்பாட்டை ஊக்குவிக்க கரீஃப் கல்யாண் திட்டத்தின் கீழ் 2020 ஏப்ரல் முதல் டிசம்பர் மாதம் வரை உஜ்வாலா திட்டப்பயனாளிகளுக்கு 3 எரிவாயு உருளைகள் இலவசமாக வழங்கப்பட்டிருப்பதாகவும் அமைச்சர் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778404
------
(Visitor Counter : 153
சுகாதாரம் மற்றும் குடும்ப நலத்துறை அமைச்சகம்
கொவிட் சிகிச்சை பெறுபவர்களின் எண்ணிக்கை, தொடர்ந்து 2 வாரங்களாக, 10 லட்சத்துக்கும் கீழ் உள்ளது : குறிப்பிடத்தக்க மைல்கல்லை கடந்தது இந்தியா
இந்தியா ஒரு குறிப்பிடத்தக்க மைல்கல்லை கடந்துள்ளது. தொடர்ந்து கடந்த 2 வாரங்களாக, கொவிட் சிகிச்சை பெறுபவர்களின் எண்ணிக்கையை, 10 லட்சத்துக்கும் கீழ் இந்தியா பராமரிக்கிறது.
மத்திய அரசின் பரிசோதனை, கண்காணிப்பு,கண்டுபிடிப்பு, மற்றும் சிகிச்சை தொழில்நுட்ப யுக்திகளை மாநிலங்கள் / யூனியன் பிரதேச அரசுகள் பின்பற்றி வருகின்றன. இதனால் நல்ல முடிவுகள் ஏற்பட்டுள்ளன. நிலையான சிகிச்சை நெறிமுறைகளையும், மத்திய அரசு வழங்கியுள்ளது. அது நாடு முழுவதும் தரமான சிகிச்சையை உறுதி செய்துள்ளன.
நாட்டில் கடந்த 24 மணி நேரத்தில், 76,737 பேர் ,கொரோனா தொற்றிலிருந்து குணமடைந்துள்ளனர். அதே நேரத்தில், 74,442 பேருக்கு புதிதாக தொற்று ஏற்பட்டுள்ளது.
நாட்டில் இன்று வரை மொத்தம் 55,86,703 பேர் குணமடைந்துள்ளனர்.
ஒரே நாளில் குணமடைபவர்களின் எண்ணிக்கை அதிகரிப்பால், குணடைபவர்களின் தேசிய சராசரி தொடர்ந்து அதிகரித்து தற்போது 84.34%-ஆக உள்ளது.
புதிதாக குணமடைந்தவர்களில் 75% பேர், 10 மாநிலங்கள் மற்றும் யூனியன் பிரதேசங்களைச் சேர்ந்தவர்கள்.
நாட்டில் தற்போது சிகிச்சை பெறுபவர்களின் எண்ணிக்கை 9,34,427-ஆக உள்ளது. இன்றுவரை, சிகிச்சை பெறுபவர்களின் எண்ணிக்கை, நாட்டின் மொத்த பாதிப்பில் 14.11%-மாக உள்ளது. இந்த அளவு தொடர்ந்து கீழ் நோக்கி செல்கிறது.
சிகிச்சை பெறுபவர்களில் 77% பேர் 10 மாநிலங்கள் / யூனியன் பிரதேசங்களில் உள்ளனர்.
நாட்டில் கடந்த 24 மணி நேரத்தில் மொத்தம் 74,442 பேருக்கு புதிதாக தொற்று ஏற்பட்டுள்ளது.
புதிதாக தொற்று ஏற்பட்டவர்களில் 78% பேர் 10 மாநிலங்கள் / யூனியன் பிரதேசங்களில் உள்ளனர். மகாராஷ்டிராவில் 12 ஆயிரத்துக்கும் அதிகமானோருக்கு தொற்று ஏற்பட்டுள்ளது. கர்நாடகாவில் 10 ஆயிரத்துக்கும் அதிகமானோருக்கும் தொற்று ஏற்பட்டுள்ளது.
நாட்டில் கடந்த 24 மணி நேரத்தில் 903 பேர் உயிரிழந்துள்ளனர். இவர்களில் 82% பேர் 10 மாநிலங்கள் மற்றும் யூனியன் பிரதேசங்களைச் சேர்ந்தவர்கள்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661689
சிறப்பு சேவைகள் மற்றும் கட்டுரைகள்
குரூப் கேப்டன் வருண் சிங் மறைவுக்கு மத்திய இணையமைச்சர் திரு. எல். முருகன் இரங்கல்
நீலகிரி மாவட்டம் குன்னூர் அருகே கடந்த 8 ஆம் தேதி நடந்த ஹெலிகாப்டர் விபத்தில் முப்படை தலைமை தளபதி பிபின் ராவத், அவரது மனைவி உள்பட 13 பேர் உயிரிழந்தனர். ஹெலிகாப்டரில் பயணித்த குரூப் கேப்டன் வருண் சிங் உயிருக்கு ஆபத்தான நிலையில் மீட்கப்பட்டு, பெங்களூரு ராணுவ மருத்துவமனையில் சேர்க்கப்பட்டு சிகிச்சைப் பெற்று வந்தார். இந்நிலையில் குரூப் கேப்டன் வருண்சிங் சிகிச்சை பலனின்றி இன்று உயிரிழந்தார். இதுகுறித்து மத்திய தகவல் ஒலிபரப்புத்துறை இணையமைச்சர் திரு. எல். முருகன் வெளியிட்டுள்ள இரங்கல் செய்தியில்,
குன்னூர், ஹெலிகாப்டர் விபத்தில் தீக்காயமடைந்து மருத்துவமனையில் சிகிச்சை பெற்று வந்த குரூப் கேப்டன் வருண் சிங் உயிரிழந்தது மிகவும் மன வருத்தம் அளிக்கிறது. அவரது குடும்பத்திற்கு என் ஆழ்ந்த ஆறுதலை தெரிவித்துக் கொள்வதோடு, அவரின் ஆத்மா சாந்தியடைய இறைவனை பிரார்த்திக்கிறேன், என்று தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை வெறும் 1.68 லட்சமாக குறைந்துள்ளது
இந்தியாவில் தற்போது கொரோனா நோய் தொற்றுக்கு சிகிச்சை பெறுவோரின் எண்ணிக்கை 1.68 லட்சமாக  குறைந்துள்ளது. இது மொத்த பாதிப்பில் 1.57 சதவீதம் மட்டுமே ஆகும்.
31 மாநிலங்கள்/ யூனியன் பிரதேசங்களில் 5000-க்கும் குறைவானோர் மட்டுமே சிகிச்சை பெற்று வருகிறார்கள். அந்தமான் நிக்கோபாரில் 4 பேரும், டாமன் டையூ, தாத்ரா நாகர் ஹவேலியில் தலா 6 பேரும் தொற்றுக்கு ஆளாகியுள்ளனர்.
79.69 சதவீத பாதிப்புகள் 5 மாநிலங்கள்/ யூனியன் பிரதேசங்களில் ஏற்பட்டுள்ளன. நாட்டின் மொத்த பாதிப்பில் பெரும்பாலானவை  கேரளா, மகாராஷ்டிராவில் பதிவாகியுள்ளன.
கடந்த 24 மணி நேரத்தில் 13,052 பேர் பாதிக்கப்பட்டுள்ள நிலையில், 13,965 பேர் குணமடைந்து வீடு திரும்பியுள்ளனர்.
இன்று  காலை 8 மணி வரை, தமிழகத்தில் 1,05,821 பேர் உட்பட, நாடு முழுவதும் 37.44 லட்சத்திற்கும் மேற்பட்டோருக்கு  கொவிட் தடுப்பூசி போடப்பட்டுள்ளது.
கடந்த 24 மணி நேரத்தில் 5,275 முகாம்களில் 2,44,307 பயனாளிகளுக்கு தடுப்பூசிகள் போடப்பட்டுள்ளன. இதுவரை 68,962 முகாம்கள் நடத்தப்பட்டுள்ளன.
உலகளவில் தடுப்பூசியை செலுத்தும் நாடுகளில் இந்தியா ஐந்தாவது இடத்தில் உள்ளது. பெரும்பாலான நாடுகள் இந்தியாவிற்கு முன்னரே தடுப்பூசியை வழங்கிய போதிலும் நம் நாடு இந்த சாதனையைப் படைத்துள்ளது.
தடுப்பூசியை போட்டுக்கொண்டவர்களில் 63.34 சதவீதத்தினர் 8 மாநிலங்களைச் சேர்ந்தவர்கள்.
தொடர்ந்து கேரளாவில் அதிகபட்சமாக 7,032 பேரும், மகாராஷ்டிராவில் 1,535 பேரும், அதைத் தொடர்ந்து கர்நாடகாவில் 547 பேரும் ஒரே நாளில் புதிதாக தொற்றிலிருந்து குணமடைந்துள்ளனர்.
நேற்று கேரளாவில் 6,282 பேரும், மகாராஷ்டிராவில் 2,630 பேரும், தமிழகத்தில் 505 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 127 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693680
பாதுகாப்பு அமைச்சகம்
ராணுவ துணைத்தளபதி மலேசியா பயணம்
ராணுவ துணைத்தளபதி லெப்டினன்ட் ஜென்ரல் பிஎஸ் ராஜூ 3 நாள் பயணமாக நாளை முதல் வரும் 10-ந் தேதி வரை மலேசியாவுக்கு செல்கிறார். இந்தப் பயணத்தின் போது, இந்தியா, மலேசியா இடையிலான சிறப்பான பாதுகாப்பு ஒத்துழைப்பை அவர் முன்னெடுத்து செல்வார். மலேசியாவின் மூத்த ராணுவ அதிகாரிகளுடன் அவர் உரையாடுவார்.
மலேசிய ராணுவத்தின் துணைத் தளபதி, ஆயுதப்படையினரின் தளபதி ஆகியோரை சந்திக்கவிருக்கும் லெப்டினன்ட் ஜென்ரல் பரஸ்பர நலன் சார்ந்த விஷயங்கள் குறித்து கருத்துக்களை பகிர்ந்துகொள்வார். மலேசிய பாதுகாப்பு உத்திகள் குறித்த கல்வி நிறுவனத்தின் தலைமை செயல் அதிகாரியையும் அவர் சந்தித்து பேசுவார். வரும் 9-ந் தேதி இந்திய-மலேசிய கூட்டுப்பயிற்சி நடவடிக்கைகளை பார்வையிடும் துணைத்தளபதி, பயிற்சிபெறும் வீரர்களுடன் கலந்துரையாடுவார்.
துணைத்தளபதியின் பயணம் இரு நாட்டு ராணுவத்துக்கு இடையிலான இருதரப்பு உறவுகளை வலுப்படுத்துவதுடன், பாதுகாப்பு தொடர்பான விஷயங்களில் இருநாடுகளுக்கிடையே நெருங்கிய ஒத்துழைப்பு மற்றும் கூட்டுறவை ஊக்குவிக்க உதவும்.